Ποσοτική ανάλυση και προσομοιωτική μελέτη της διαδικασίας φορτοεκφόρτωσης στον τερματικό σταθμό εμπορευματοκιβωτίων του Οργανισμού Λιμένος Θεσσαλονίκης:
Creators: name: Καρακάρη, Δέσποινα Παύλου
Publisher: name: Aristotle University of Thessaloniki
Year: 2012
Subjects: Λιμάνι
Εμπορευματοκιβώτια
Προσομοίωση
Port
Containers
Simulation

description: Τα λιμάνια έχουν περίπλοκη δομή λόγω της περίπλοκης δυναμικής των λειτουργιών τους. Ο χρόνος μεταξύ των αφίξεων των πλοίων είναι διαφορετικός, οι διαστάσεις των πλοίων διαφέρουν, υπάρχουν ποικίλα κρηπιδώματα (quays) και αγκυροβόλια (berths), οι δυναμικότητες και οι παραγωγικότητες των γερανογεφυρών διαφέρουν, καθώς και άλλα θέματα τα οποία συμβάλλουν στην πολυπλοκότητα. Τέτοιες πολύπλοκες δομές είναι προτιμότερο να μελετώνται με τεχνικές προσομοίωσης παρά με αναλυτικές μεθόδους καθώς οι τελευταίες χάνουν σε λεπτομέρεια και ευελιξία με αποτέλεσμα να απλοποιείται η πραγματική κατάσταση. Από την άλλη, η μοντελοποίηση με προσομοίωση μπορεί να αντιπροσωπεύσει καλύτερα το δυναμικό, τυχαίο και πολύπλοκο περιβάλλον ενός τερματικού σταθμού, ειδικά στην περίπτωση παρουσίασης συγκεκριμένων διαδικασιών όπου διάφοροι παράμετροι και σενάρια πρέπει να ενταχθούν στη μελέτη. Έτσι λοιπόν, τα προσομοιωτικά μοντέλα μπορούν να χρησιμοποιηθούν για την αξιολόγηση της απόδοσης ενός τερματικού σταθμού, να παράγουν σενάρια που θα βοηθήσουν στη λήψη αποφάσεων, να αναλύσουν προβλήματα αναμονής και bottleneck ώστε να βελτιώσουν τις τεχνικές διαχείρισης των container, τον προγραμματισμό των πλοίων και φορτηγών, την αξιοποίηση του διαθέσιμου εξοπλισμού και γενικότερα την επιχειρησιακή αποδοτικότητα σε berth, yard και gate. Συνεπώς, η προσομοίωση μπορεί να πραγματοποιήσει τις πιο σημαντικές πλευρές των διαδικασιών σε έναν τερματικό σταθμό. Στην παρούσα διπλωματική εργασία θα αναπτύξουμε προσομοιωτικό μοντέλο που θα αφορά τις διαδικασίες logistics σχετικές με την άφιξη των πλοίων στον τερματικό σταθμό του Λιμένα Θεσσαλονίκης, τη φορτοεκφόρτωση των container, τη μεταφορά τους στην περιοχή στοιβασιάς (container yard) προς αποθήκευση και την αναχώρηση των πλοίων. Σκοπός είναι να αξιολογήσουμε την παρούσα απόδοση του τερματικού σταθμού, να εντοπίσουμε πιθανά bottlenecks καθώς και να «τρέξουμε» υποθετικά σενάρια τα οποία θα μας βοηθήσουν να αξιολογήσουμε τη δυναμικότητα των εγκαταστάσεων του λιμένα αλλά και να βελτιώσουμε την απόδοσή του.
description: Ports have a complicated structure due to the complex dynamics of their functions. The interarrival times of ships are different, the dimensions of ships differ, there is a variety of quays and berths, the capacities and productivities of cranes differ, among other issues that contribute to the complexity. Such complex structures are preferable to be studied with simulation techniques rather than analytical methods as the latter lose in flexibility and detail resulting to the simplification of the real situation. On the other hand, simulation modeling can better represent the dynamic, uncertain and complex environment of a terminal, especially in the presentation of specific procedures where several parameters and scenarios must be included in the study. Thus, the simulation models can be utilized to evaluate the performance of a terminal, produce scenarios that will help in making decisions, analyze problems of waiting and bottleneck, so as to improve the management techniques for the containers, the scheduling of ships and trucks, the use of available equipment and, in general, the operational efficiency at berth, yard and gate. Therefore, simulation can conduct the most important aspects of a terminal’s procedures. In the present thesis we develop a simulation model encompassing the logistics processes related to the arrival of ships at the terminal of the Port of Thessaloniki, the loading and unloading of containers, their transport to the container yard for storage and the departure of ships. The goal is to evaluate the current performance of the terminal, identify potential bottlenecks and "run" hypothetical scenarios that will help us evaluate the capacity and potential of the port facilities and to improve their performance.